Κρεμμυδοροδέλες

Οι κρεμμυδοροδέλες είναι ροδέλες (δακτύλιοι) κρεμμυδιού παναρισμένες και τηγανισμένες σε φριτέζα. Είναι φαγητό φαστ φουντ, σνακ και ορεκτικό πιάτο. Η τραγανή κρούστα της κρεμμυδοροδέλας οφείλεται στο πανάρισμα που προηγήθηκε του τηγανίσματος, δηλαδή επικάλυψη της ροδέλας με τριμμένη φρυγανιά ή κουρκούτι.

Για το κουρκούτι ή χυλό του παναρίσματος χρειάζεται αλεύρι, αυγό, αλάτι και πιπέρι. Το μείγμα αναδεύεται μέχρι ομογενοποίησης. Κάθε ροδέλα αλευρώνεται και κυλίεται πάνω στο κουρκούτι ώστε να επικαλυφθεί. Οι παναρισμένες πλέον ροδέλες τηγανίζονται σε φυτικό έλαιο (σπορέλαιο ή ηλιέλαιο) έως ότου χρυσαφίσουν. Η προσθήκη μπύρας στο κουρκούτι προσθέτει γεύση στις κρεμμυδοροδέλες, αλλά δεν είναι απαραίτητη.

Βιβλιογραφία 

Ελληνική κουζίνα
Φαστ φουντ
Σνακ
Αμερικανική κουζίνα